**OBRAZLOŽENJE UZ PRIJEDLOG II. IZMJENA I DOPUNA PRORAČUNA OPĆINE RUŽIĆ ZA 2021. GODINU**

1. UVOD

Temeljem članka 7. stavak 3. Zakona o proračunu (NN 87/08, 136/12 i 15/15), uravnoteženje proračuna provodi se tijekom proračunske godine izmjenama i dopunama proračuna, prema postupku za donošenje proračuna. Prijedlog II. Izmjena i dopuna proračuna Općine Ružić za 2021. godinu izrađen je na temelju Zakona o proračunu (NN 87/08, 136/12 i 15/15) i Uputa za izradu proračuna jedinica lokalne i područne (regionalne) samouprave za razdoblje 2021. – 2023. godine, koje je donijelo Ministarstvo financija.

2. OBRAZLOŽENJE II. IZMJENA PLANIRANIH PRIHODA/PRIMITAKA, RASHODA/IZDATAKA PRORAČUNA OPĆINE RUŽIĆ ZA 2021. GODINU

Proračun Općine Ružić za 2021. godinu je donesen 12. prosinca 2020. godine („Službeni vjesnik Šibensko-kninske županije broj 19/20), a I. Izmjene i dopune Proračuna za 2021. godinu su donesene 14. kolovoza 2021. godine (Službeni vjesnik Šibensko-kninske županije broj 12/21).

Osnovno polazište za izradu Prijedloga II. Izmjena i dopuna proračuna Općine Ružić za 2021. godinu su ostvareni prihodi i primici te rashodi i izdaci do kraja listopada 2021. godine i procjena ostvarenja istih do kraja 2021. godine kao i potreba za preraspodjelom nekih proračunskih stavki.

2.1. PRIHODI I PRIMICI PRORAČUNA

Ukupni prihodi i primici proračuna Općine Ružić za 2021. godinu izvornim Proračunom planirani su u iznosu od 6.841.700,00 kn,  I. Izmjenama i dopunama Proračuna u iznosu 6.726.500,00 kuna, a II. Izmjenama i dopunama proračuna za 2021. godinu ukupni prihodi su nepromjenjeni odnosno iznose 6.726.500,00 kuna.

Ukupni rashodi i izdaci proračuna Općine Ružić za 2021. godinu izvornim Proračunom planirani su u iznosu od 6.841.700,00 kn, I. Izmjenama i dopunama Proračuna u iznosu 6.726.500,00 kuna, a drugim Izmjenama i dopunama proračuna za 2021. godinu su nepromijenjeni odnosno iznose 6.726.500,00 kuna.

2.1.1. PRIHODI POSLOVANJA

U II. Izmjenama i dopunama proračuna za 2021. godinu došlo je do preraspodjele odnosno smanjenja prihoda za posebne namjene u iznosu 50.000,00 koji se neće ostvariti do kraja proračunske godine, a povećana je pomoć iz Županijskog proračuna u iznosu 50.000,00 kuna za sanaciju igrališta kod škole Gradac.

2.2. RASHODI POSLOVANJA

U Programu 001 Redovna djelatnost općinskih tijela, Aktivnost Rashodi za zaposlene, došlo je do promjene konta i pozicije, konkretno doprinos za zapošljavanje osoba s invaliditetom iz ranijeg perioda zbog neupošljavanja istih planiran je na novoj poziciji i kontu Pristojbi i naknada u istom iznosu.

Također je u Aktivnosti - Materijalni i financijski rashodi došlo do preraspodjele među stavkama proračuna.

U Aktivnosti Izrada Programa ukupnog razvoja, iznos od 45.000,00 kuna je smanjen iznos iz razloga što je prestala zakonska obveza izrade Programa, a za ovu proračunsku godinu planirana je izrada Provedbenog plana.

U Programu Komunalne infrastrukture također je došlo do preraspodjele među stavkama održavanja komunalne infrastrukture, a planirana je nova stavka održavanja odnosno sanacije igrališta kod škole Gradac u iznosu 90.000,00 kuna, a za koju su odobrena sredstva iz Županijskog proračuna u iznosu 50.000,00 kuna.

U Programu Kultura, religija i udruge građana, umanjene su donacije vjerskim zajednicama, a povećana stavka donacija civilnim, braniteljskim i ostalim udrugama civilnog društva.